Ana Amandzehu Bɛba Ewiei Dabi?
Aso ibobua dɛ . . .
nyew?
oho?
annhwɛ a?
DZA BIBLE NO KYERƐKYERƐ NYE YI
‘Nyankopɔn . . . bɛpepa hɔn enyiwa mu nyinsuwa nyina; na owu nnyi hɔ bio; na awerɛhow nye sũ nye yaw bi nnyi hɔ bio.’
MFASO A IYI BƐMA ENYA
Awerɛhyɛmu dɛ ɔnnyɛ Nyankopɔn na ɔdze haw ba hɛn do.
Awerɛkyekyer ber a inyim dɛ Nyankopɔn tse ma hɛn wɔ hɛn amandzehu ber mu.
Enyidado dɛ amandzehu nyina bɛba ewiei.
ASO YEBOTUM AGYE DZA BIBLE NO KYERƐKYERƐ ATO MU?
Nyew, nsɛm ebien a odzidzi do yi bɔboa hɛn:
Nyankopɔn kyir amandzehu na nsisi. Susu mbrɛ Jehovah Nyankopɔn tsee nkã ber a nna woridzi no nkorɔfo emim wɔ Bible mber do no. Bible kã dɛ ɔyɛɛ Nyankopɔn yaw osiandɛ ‘woyii hɔn ahomtsew no ntsi.’
—Atsɛmbuafo 2:18.
Nyankopɔn kyir hɔn a wopira hɔn nyɛnko nyimpa no kɔkɔɔkɔ. Dɛ nhwɛdo no, Bible kã dɛ “nsa a ɔkã bɔgya a odzi bem gu” no yɛ n’ekyiwadze.
—Mbɛbusɛm 6:16, 17.
Nyankopɔn dwen hɛn ho nkorkor. Ɔnnyɛ dɛ obi nankotsee na onyim “nankasa no wuyar na nankasa ne yaw,” na mbom Jehovah so nyim papaapa!
—2 Mbermunsɛm 6:29, 30.
Jehovah nam no sor Ahendzi no do bɛma nyimpa biara n’amandzehu aba ewiei ndaansa yi ara. (Matthew 6:9, 10) Sesei dze, ofi ayamuhyehye mu kyekye hɔn a hɔn enyi ber hwehwɛ n’ekyir kwan no werɛ.
—Ndwuma 17:27; 2 Corinthfo 1:3, 4.
SUSU ASƐMBISA YI HO
Ebɛnadze ntsi na Nyankopɔn ma amandzehu ho kwan?
Bible no dze asɛmbisa yi ho mbuae ma wɔ ROMEFO 5:12 nye 2 PETER 3:9.
Sũa Pii
ASƐMPA A OFI NYANKOPƆN NKYƐN!
Ebɛnadze Ntsi Na Nyankopɔn Ma Bɔn na Amandzehu Ho Kwan?
Ɔyɛɛ dɛn na bɔn hyɛɛ ase, na ebɛnadze ntsi na Nyankopɔn ama kwan ma akɔ do? Ana amandzehu bɛba ewiei da bi?
twi_Latn twi_Latn ibo_Latn grn_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn